**(ร่าง) รายละเอียดตัวชี้วัดประจำปีงบประมาณ พ.ศ. 2566**

**สำนักงานคณะกรรมการการศึกษาขั้นพื้นฐาน**

1. ร้อยละของผู้เรียนที่มีความรู้ความเข้าใจในภัยคุกคาม รูปแบบใหม่ทุกรูปแบบ รู้เท่าทันสื่อและเทคโนโลยี ในการดำเนินชีวิตวิถีใหม่และชีวิตวิถีถัดไป **(ศป.สพฐ.)**
2. ร้อยละของผู้เรียนได้รับการศึกษาในสถานศึกษาที่มีความปลอดภัย **(ศป.สพฐ. / สอ.)**
3. ร้อยละของสถานศึกษาที่มีแผน/มาตรการในการจัดการภัยพิบัติและภัยคุกคามทุกรูปแบบ โรคอุบัติใหม่และโรคอุบัติซ้ำ รองรับวิถีชีวิตใหม่ (New Normal) **(ศป.สพฐ.)**
4. ร้อยละของครู บุคลากรทางการศึกษา ดำเนินการตามแนวทางในการจัดการภัยพิบัติ และภัยคุกคามทุกรูปแบบ ให้สามารถปรับตัวต่อโรคอุบัติใหม่และโรคอุบัติซ้ำ รองรับวิถีชีวิตใหม่ (New Normal) **(ศป.สพฐ.)**
5. อัตราการเข้าเรียนสุทธิ (Net enrollment rate) ระดับมัธยมศึกษาตอนต้น สังกัดสำนักงานคณะกรรมการการศึกษาขั้นพื้นฐาน **(สนผ.)**
6. อัตราการเข้าเรียนสุทธิของผู้เรียนปฐมวัย สังกัดสำนักงานคณะกรรมการการศึกษาขั้นพื้นฐาน **(สนผ.)**
7. จำนวนผู้เรียนที่เป็นผู้พิการ ผู้ด้อยโอกาสเข้าถึงบริการทางการศึกษา และพัฒนาสมรรถภาพหรือบริการทางการศึกษาที่เหมาะสม ตามความจำเป็น **(สนผ. / สศศ.)**
8. ร้อยละของผู้เรียนที่ได้รับเงินอุดหนุนปัจจัยพื้นฐานสำหรับนักเรียนยากจน **(สนผ.)**
9. ร้อยละของนักเรียนปฐมวัยมีพัฒนาการด้านร่างกาย อารมณ์ จิตใจ สังคม และสติปัญญา **(สวก.)**
10. ร้อยละของผู้เรียนมีคุณลักษณะอันพึงประสงค์ระดับดีขึ้นไป **(สวก.)**
11. ร้อยละของผู้เรียนได้รับการพัฒนาให้มีสมรรถนะ และทักษะที่จำเป็นในศตวรรษที่ 21 **(สวก.)**
12. ร้อยละของสถานศึกษาที่สอนในระดับมัธยมศึกษาตอนต้น ได้รับการเตรียมความพร้อม (ด้านการอ่าน คณิตศาสตร์และวิทยาศาสตร์) ในการประเมินระดับนานาชาติตามโครงการ PISA) **(สทศ.)**
13. ร้อยละของสถานศึกษาที่สามารถจัดการเรียนการสอนตามพหุปัญญา **(สวก.)**
14. ร้อยละของนักเรียนที่ได้รับการคัดกรองเพื่อพัฒนาพหุปัญญารายบุคคล **(สวก.)**
15. จำนวนผู้เรียนได้รับการพัฒนาเต็มตามศักยภาพตามความถนัด และความสามารถ (วิทยาศาสตร์ คณิตศาสตร์ ทัศนศิลป์ นาฏศิลป์ ดนตรี กีฬา) **(สวก. / สบว. / ศบศ.)**
16. ร้อยละของนักเรียนที่มีคะแนนผลการทดสอบทางการศึกษาระดับชาติขั้นพื้นฐาน (O-NET) ร้อยละ 50 ขึ้นไปเพิ่มขึ้นจากปีการศึกษาที่ผ่านมา **(สทศ.)**
17. ร้อยละของครูสอนภาษาอังกฤษในระดับชั้นประถมศึกษา และมัธยมศึกษา ได้รับการพัฒนาและยกระดับความรู้ภาษาอังกฤษโดยใช้ระดับการพัฒนาทางด้านภาษา (CEFR) ตามเกณฑ์ที่กำหนด **(ศบศ.)**
18. จำนวนครูและบุคลากรทางการศึกษาที่สามารถจัดการเรียนรู้เชิงรุก **(ศบศ.)**
19. ร้อยละของหน่วยงานและสถานศึกษามีระบบบริหารจัดการที่เป็นดิจิทัล **(สทร. / กพร.)**
20. ร้อยละของสถานศึกษานำร่องในพื้นที่นวัตกรรมการศึกษา สถานศึกษาที่ตั้งในพื้นที่ลักษณะพิเศษ เขตพัฒนาพิเศษเฉพาะกิจจังหวัดชายแดนภาคใต้ เขตพัฒนาพิเศษภาคตะวันออก (EEC) และโรงเรียนคุณภาพ ได้รับการพัฒนาประสิทธิภาพการจัดการศึกษาตามบริบทพื้นที่ **(สบน. / สนผ. / สมป. / สพก.จชต. / สนก.)**
21. ร้อยละของหน่วยงานในสังกัด สพฐ. ที่ผ่านเกณฑ์การประเมิน ITA online **(สนก.)**
22. ร้อยละของสถานศึกษาและหน่วยงานใช้ระบบเชื่อมโยงข้อมูลในระบบแบบ Real Time **(สทร.)**
23. จำนวนครั้งของประชาชนที่เข้าถึงหลักสูตร สื่อ แหล่งเรียนรู้ที่จัดการศึกษาในรูปแบบการเรียนรู้ตลอดชีวิต(Lifelong learning) **(สทร.)**
24. ร้อยละของโครงการของหน่วยงานในสังกัด สพฐ. ที่บรรลุผลสัมฤทธิ์ตามค่าเป้าหมายยุทธศาสตร์ชาติ **(สตผ.)**

**ตัวชี้วัดที่ 1**

| **ประเด็น** | **รายละเอียด** |
| --- | --- |
| ตัวชี้วัด 1 | ร้อยละของผู้เรียนที่มีความรู้ความเข้าใจในภัยคุกคาม รูปแบบใหม่ทุกรูปแบบ รู้เท่าทันสื่อและเทคโนโลยี ในการดำเนินชีวิตวิถีใหม่และชีวิตวิถีถัดไป |
| ค่าเป้าหมาย | ร้อยละ 80 |
| คำอธิบาย | - ผู้เรียน หมายถึง ผู้เรียนในสังกัด ที่เข้าร่วมกิจกรรมส่งเสริม สนับสนุน สร้างการรับรู้ให้มีความรู้ความเข้าใจในการป้องกันภัยคุกคาม รูปแบบใหม่ทุกรูปแบบ รู้เท่าทันสื่อและเทคโนโลยี สามารถป้องกันตนเองและแก้ปัญหา จากภัยคุกคามทุกรูปแบบ ได้อย่างเหมาะสม รวมทั้ง ในการดำเนินชีวิตวิถีใหม่และชีวิตวิถีถัดไป  - ภัยคุกคาม หมายถึง ภัยคุกคาม จำนวน 9 รูปแบบ ดังนี้  1. ภัยยาเสพติด หมายถึง ภัยจากยาหรือสารเคมีหรือวัตถุชนิดใด ที่เป็นผลิตภัณฑ์จากธรรมชาติหรือจากการสังเคราะห์ ที่เมื่อเสพเข้าสู่ร่างกาย โดยวิธีการกิน ดม สูบ ฉีด หรือวิธีใดเป็นช่วงระยะเวลานาน หรือการเข้าไปยุ่งเกี่ยวกับยาเสพติดทุกประเภท ทำให้ร่างกายทรุดโทรมและต้องเพิ่มขนาดการเสพมากขึ้น และมีผลต่อร่างกายและจิตใจ เช่น สารระเหย ยาอี กระท่อม โคเคน เฮโรอีน แอมเฟตามิน รวมถึงเหล้า บุหรี่ เป็นต้น  2. ภัยความรุนแรง หมายถึง ภัยที่เกิดจากการใช้กำลังหรือพลังทางกาย การทำร้ายจิตใจ การใช้ถ้อยคำหยาบคาย เหยียดหยาม ด่าทอ ดูหมิ่น เสียดสี ข่มเหง โดยเจตนาต่อตนเองและผู้อื่น หรือการแกล้งรังแกกัน ในชั้นเรียน ครูลงโทษนักเรียนเกินกว่าเหตุ ครูล่วงละเมิดทางเพศนักเรียน การคุกคามให้หวาดกลัว การทำลายหรือรีดไถทรัพย์สินสมบัติ กล่าวโทษผู้อื่นทำให้มีสิ่งไม่ดีเกิดขึ้น รวมถึง การรังแกผ่านโลกไซเบอร์ (cyber bullying) โดยใช้อินเตอร์เน็ต เครือข่ายสังคมออนไลน์ อีเมล การส่งข้อความ SMS เพื่อสร้างความเดือดร้อนใจหรือเป็นอันตรายต่อผู้อื่น เป็นต้น  3. ภัยพิบัติต่างๆ หมายถึง ภัยที่ก่อให้เกิดความเสียหายต่อชีวิต และทรัพย์สิน โดยส่งผลกระทบต่อวิถีชีวิตของผู้คนในสังคมทั้งในระยะสั้น และระยะยาว ซึ่งประกอบด้วย  3.1 อุทกภัย คือ ภัยและอันตรายที่เกิดจากสภาวะน้ำท่วมหรือน้ำท่วมฉับพลัน มีสาเหตุ มาจากการเกิดฝนตกหนักหรือฝนตกต่อเนื่องเป็นเวลานาน  3.2 วาตภัย คือ ภัยที่เกิดขึ้นจากพายุลมแรง ส่งผลให้เกิดความเสียหายแก่อาคารบ้านเรือน ต้นไม้ และสิ่งก่อสร้าง  3.3 ภัยหนาว คือ ภัยที่เกิดขึ้นจากสภาพอากาศที่หนาวจัด อุณหภูมิต่ำกว่า 8 องศาเซลเซียส และอุณหภูมิลดลงอย่างต่อเนื่อง  3.4 ภัยแล้ง คือ ภัยที่เกิดจากการขาดแคลนน้ำในพื้นที่ใดพื้นที่หนึ่งเป็นเวลานานจนก่อให้เกิดความ แห้งแล้ง และส่งผลกระทบต่อชุมชน  3.5 อัคคีภัย คือ ภัยอันตรายที่เกิดจาก[ไฟ](https://th.wikipedia.org/wiki/%E0%B9%84%E0%B8%9F)ฟ้าที่ขาดการควบคุมดูแล ทำให้เกิดการติดต่อลุกลามไปตามบริเวณที่มีเชื้อเพลิงเกิดการลุกไหม้ต่อเนื่อง สร้างความสูญเสียให้ทรัพย์สินและชีวิต  3.6 ธรณีพิบัติภัย หมายถึง ภัยธรรมชาติที่เกิดจากกระบวนการ ทางธรณีวิทยา เช่น แผ่นดินไหวหลุมยุบ ดินถล่ม สึนามิ เป็นต้น ถือเป็นภัยธรรมชาติที่เกิดจากกระบวนการทางธรณีวิทยาที่เกิดขึ้นโดยฉับพลัน และรุนแรง ก่อให้เกิด ความเสียหายแก่บ้านเรือน ชีวิต และทรัพย์สินของประชาชน ที่อาศัยอยู่ในพื้นที่ที่เกิดเหตุ  4. อุบัติเหตุ หมายถึง ภัยจาก[เหตุการณ์](https://th.wikipedia.org/w/index.php?title=%E0%B9%80%E0%B8%AB%E0%B8%95%E0%B8%B8%E0%B8%81%E0%B8%B2%E0%B8%A3%E0%B8%93%E0%B9%8C&action=edit&redlink=1)ที่เกิดขึ้นอย่างไม่คาดคิดและไม่ตั้งใจ โดยไม่มีสิ่งบอกเหตุล่วงหน้าแต่มีสาเหตุและส่งผลกระทบที่เป็นผลเชิงลบ เช่น อุบัติเหตุจากการเดินทางจากบ้านมาโรงเรียน อุบัติเหตุจากการขับขี่รถจักรยานยนต์ อุบัติเหตุจากการเล่นน้ำ เป็นต้น  5. โรคอุบัติใหม่ หมายถึง โรคติดเชื้อชนิดใหม่ มีแนวโน้มที่จะพบมากขึ้นในอนาคต เช่น โรคติดเชื้อไวรัสโคโรนา 2019 (COVID-19) เป็นต้น โรคอุบัติซ้ำ หมายถึง โรคติดเชื้อที่เคยแพร่ระบาดในอดีตกลับมาระบาดขึ้นอีก เช่น โรควัณโรคโรคไข้เลือดออก และโรคมือ เท้า ปาก เป็นต้น  6. ฝุ่น PM 2.5 หมายถึง ฝุ่นละอองขนาดเล็ก ไม่เกิน 2.5 ไมครอน ที่สามารถแพร่กระจายเข้าสู่ทางเดินหายใจ กระแสเลือด และเข้าสู่อวัยวะอื่นๆ ในร่างกาย โดยตัวฝุ่นเป็นพาหะนำสารอื่นเข้ามาด้วย เช่น แคดเมียม ปรอท และสารก่อมะเร็งอื่นๆ หากได้รับฝุ่น PM 2.5 เป็นเวลานาน หรือสะสมในร่างกายจะก่อให้เกิดผลกระทบต่อสุขภาพ เช่น โรคทางเดินหายใจเรื้อรัง โรคปอดเรื้อรังหรือมะเร็งปอด เป็นต้น  7. การค้ามนุษย์ หมายถึง การจัดหา การขนส่ง การส่งต่อ การจัดให้อยู่อาศัยหรือการรับไว้ ซึ่งบุคคลด้วยความมิชอบตามกฎหมาย ด้วยวิธีการขู่เข็ญ การใช้กำลัง การบีบบังคับ การลักพาตัว การฉ้อโกง การหลอกลวง การใช้อำนาจโดยมิชอบ มีการให้ หรือรับเงิน หรือผลประโยชน์เพื่อให้ได้มาซึ่งความยินยอมของบุคคล รวมถึงการแสวงหาประโยชน์จากการค้าประเวณีของบุคคลอื่น การแสวงประโยชน์ทางเพศในรูปแบบอื่น การบังคับใช้แรงงานหรือบริการ การกระทำอื่นเสมือนการเอาคนลงเป็นทาส การทำให้ตกอยู่ใต้บังคับ หรือการตัดอวัยวะออกจากร่างกาย  8. การคุกคามในชีวิตและทรัพย์สิน หมายถึง การแสดงอำนาจด้วยกิริยาหรือวาจา เป็นพฤติกรรมที่กระทำอย่างต่อเนื่องในช่วงระยะเวลาหนึ่ง โดยการเฝ้าติดตาม ก่อให้เกิดความเดือดร้อนรำคาญและข่มขู่ ทำให้เหยื่อเกิดความตกใจ หวาดกลัว เช่น การข่มขู่เหยื่อว่าจะทำอันตรายให้ถึงแก่ชีวิต ร่างกายหรือทรัพย์สิน เป็นต้น  9. อาชญากรรมไซเบอร์ หมายถึง ความผิดที่กระทำขึ้นต่อปัจเจกบุคคลหรือกลุ่มของปัจเจกบุคคลด้วยเหตุ จูงใจทางอาญา มีเจตนาทำให้เหยื่อเสื่อมเสียชื่อเสียง หรือทำร้ายร่างกาย หรือจิตใจของเหยื่อทั้งทางตรง ทางอ้อม โดยใช้เครือข่ายโทรคมนาคมสมัยใหม่ เข่น อินเทอร์เน็ต เครือข่ายสังคมออนไลน์ (ห้องแช็ต อีเมล กระดานประกาศ และกลุ่มข่าว) โทรศัพท์เคลื่อนที่ (เอสเอ็มเอส/เอ็มเอ็มเอส) เป็นต้น |
| ข้อมูลที่ใช้ | a จำนวนนักเรียนที่เข้าร่วมกิจกรรม ได้รับการส่งเสริม สนับสนุนในการสร้างการรับรู้  ให้มีความรู้ความเข้าใจในภัยคุกคาม รูปแบบใหม่ทุกรูปแบบ รู้เท่าทันสื่อและเทคโนโลยี สามารถป้องกันตนเองและแก้ปัญหา จากภัยคุกคามทุกรูปแบบ ได้อย่างเหมาะสม รวมทั้งสามารถนำไปปรับประยุกต์ใช้ในชีวิตประจำวันได้  b จำนวนนักเรียนในสังกัดสำนักงานคณะกรรมการการศึกษาขั้นพื้นฐาน |
| วิธีการวิเคราะห์ข้อมูล | (a / b) \* 100 |
| แหล่งข้อมูล | ศป.สพฐ. |

**ตัวชี้วัดที่ 2**

| **ประเด็น** | **รายละเอียด** |
| --- | --- |
| ตัวชี้วัด 2 | ร้อยละของผู้เรียนได้รับการศึกษาในสถานศึกษาที่มีความปลอดภัย |
| ค่าเป้าหมาย | ร้อยละ 80 |
| คำอธิบาย | - ผู้เรียน หมายถึง ผู้เรียนในสถานศึกษาที่ได้รับการส่งเสริมพัฒนาให้มีความรู้ ความเข้าใจ ในเรื่องการจัดระบบความปลอดภัย และได้รับการปกป้องคุ้มครองความปลอดภัยทั้งด้านร่างกายและจิตใจ รวมถึงการสร้างทักษะชีวิตให้ผู้เรียนมีความสามารถในการดูแลตนเองจากภัยอันตราย ๆ ท่ามกลางสภาพแวดล้อมทางสังคม  - สถานศึกษาที่มีความปลอดภัย หมายถึง สถานศึกษาที่มีการจัดการให้มีระบบ การดูแลช่วยเหลือนักเรียน การจัดระบบความปลอดภัย แนวทาง ระบบ และการดำเนินงานในโรงเรียนที่จะก่อให้เกิดความปลอดภัยสำหรับเด็ก ไม่ว่าจะเป็นการจัดสภาพแวดล้อมทางอาคาร สถานที่ เครื่องใช้ เครื่องกีฬา วัตถุอันตราย การมีมาตรการรักษาความปลอดภัยไม่ให้บุคคลผู้ใดผู้หนึ่งก่ออันตรายให้แก่เด็ก มีระเบียบและกฎเกณฑ์ที่ทำให้เด็กปลอดภัย เช่น กำหนดพื้นที่ที่ปลอดภัยสำหรับเด็กแต่ละกลุ่มวัย การกำหนดให้มีผู้ใหญ่ตั้งแต่สองคน ขึ้นไปคอยดูแลความปลอดภัยให้เด็กตั้งแต่ก่อนที่เด็กคนแรกจะมาถึงโรงเรียน จนกระทั่งเด็กคนสุดท้ายออกจากบริเวณโรงเรียน เป็นต้น นอกจากนั้นอาจจัดกิจกรรมต่าง ๆ เพื่อเสริมสร้างความปลอดภัยให้แก่เด็ก  เช่น ฝึกเด็ก ให้รู้จักประเมินอันตราย รู้จักหลบหลีก รู้จักขอความช่วยเหลือเมื่อมีภัย จัดให้เด็กใช้ชีวิตร่วมกัน ดูแลให้ความเอื้ออาทรแก่กัน ค่ายลูกเสือหรือเนตรนารี  และค่ายบำเพ็ญประโยชน์ต่าง ๆ เป็นต้น โดยมีประเด็นความปลอดภัย 3 เรื่อง คือ  1. การจัดสภาพแวดล้อมให้ปลอดภัย หมายถึง การวิเคราะห์อันตรายที่อาจเกิดขึ้นจากสภาพแวดล้อมต่าง ๆ ไม่ว่าจะเป็นการจัดสภาพแวดล้อมทางอาคารสถานที่ เครื่องใช้ เครื่องกีฬา วัตถุอันตราย แล้วจัดสภาพแวดล้อมเหล่านั้นให้เหมาะสมเกิดความปลอดภัย เช่น ติดตั้งอุปกรณ์เครื่องใช้เครื่องป้องกันอันตราย ได้แก่ เซฟทีคัท เครื่องดับเพลิง อุปกรณ์ฝาครอบปลั๊กไฟฟ้า หรือจัดที่เก็บกล่องใส่ยา ที่เก็บสารเคมีและของมีคมให้พ้นมือเด็ก ตรวจสิ่งชำรุดจัดหาของเล่นที่ปลอดภัยทำด้วยวัสดุและสีที่ไม่เป็นอันตราย ติดตั้งระเบียงลูกกรงที่มีความถี่ มีระดับสูงจนเด็กไม่สามารถปีนป่ายเล่น ประตูปิดกั้นไม่ให้ตกจากที่สูง หรือจัดที่พักให้มีการระบายถ่ายเทอากาศได้สะดวก หากไม่ได้คาดการณ์ความเสี่ยงไว้หรือประเมินสถานการณ์ผิดพลาดอาจทำให้เด็กได้รับอันตรายถึงขั้นเสียชีวิตได้  2. การกำหนดบริเวณที่ปลอดภัย หมายถึง การที่ผู้ใหญ่จะต้องกำหนดและจัดให้เด็กไปอยู่ในบริเวณที่มีความปลอดภัย เช่น บริเวณที่เด็กไปอยู่ต้องไม่เป็นที่ลับตาคน ไม่มีความเสี่ยงที่จะเกิดอันตราย อยู่ไม่ไกลเกินกว่าที่จะได้ยินเสียง มีการกำหนดบริเวณที่จะไป กำหนดเป็นบริเวณสำหรับเด็กเท่านั้นไม่ว่าจะเป็นห้องพัก ทำกิจกรรม การเล่น ห้องน้ำห้องส้วมเป็นสัดส่วนแยกจากผู้ใหญ่ การกำหนดวิธีการเดินทางที่ปลอดภัย หากมีการนัดหมายให้เด็กไปทำกิจกรรมนอกโรงเรียน ผู้ใหญ่ควรจะรู้ว่าไปที่ไหน ด้วยวิธีการอย่างไร และตรวจสอบได้เป็นระยะ ทั้งนี้จะต้องให้เหมาะสมกับเด็กในแต่ละช่วงวัย  3. กฎเกณฑ์แห่งความปลอดภัย หมายถึง กฎเกณฑ์ที่ผู้ใหญ่จะต้องกำหนดและให้เด็กได้เรียนรู้ถึงกฎเกณฑ์ของความปลอดภัย เพื่อป้องกันความเสี่ยงและอันตรายที่จะเกิดขึ้น เช่น กฎจราจร กฎระเบียบข้อบังคับความปลอดภัยของสถานที่ต่าง ๆ การเดินทางทางน้ำ เครื่องเล่นตามสวนสนุก กฎและระเบียบปฏิบัติความปลอดภัยในโรงเรียน ในบ้าน เช่น กำหนดเวลาในการถึงบ้าน การขับขี่จักรยานอย่างปลอดภัย การใช้ไฟฟ้าอย่างปลอดภัย การปฏิบัติเมื่อเกิดไฟไหม้ กฎเกณฑ์เกี่ยวกับตัวบุคคล โดยการกำหนดตัวบุคคลที่เด็กไปด้วยได้การไปเป็นกลุ่มกับเพื่อนต้องรู้ว่าไปกับใคร การคบคนแปลกหน้า การปฏิบัติตนต่อเพศตรงข้าม การหลีกเลี่ยงและการเผชิญต่อเหตุการณ์อันตราย เป็นต้น (จาก : พระราชบัญญัติคุ้มครองเด็ก พ.ศ. 2546 หมวด 7 มาตรา 63 ระบุว่า “โรงเรียนและสถานศึกษา ต้องจัดให้มีระบบงานและกิจกรรมในการแนะแนว ให้คำปรึกษา และฝึกอบรมแก่นักเรียน นักศึกษา และผู้ปกครอง เพื่อส่งเสริมความประพฤติที่เหมาะสม ความรับผิดชอบต่อสังคมและความปลอดภัยแก่นักเรียน นักศึกษา ตามหลักเกณฑ์ วิธีการและเงื่อนไขที่ได้กำหนดในกฎกระทรวง” ) |
| ข้อมูลที่ใช้ | a จำนวนผู้เรียนในสถานศึกษาที่ได้รับการป้องกัน สร้างภูมิคุ้มกัน สร้างการรับรู้ ให้มีความรู้ ความเข้าใจ ในเรื่องการจัดระบบความปลอดภัย และได้รับอันตรายจากภัยต่าง ๆ ภายในสถานศึกษาลดลง  b จำนวนนักเรียนในสังกัดสำนักงานคณะกรรมการการศึกษาขั้นพื้นฐาน |
| วิธีการวิเคราะห์ข้อมูล | (a / b) \* 100 |
| แหล่งข้อมูล | ศป.สพฐ. / สอ. |

**ตัวชี้วัดที่ 3**

| **ประเด็น** | **รายละเอียด** |
| --- | --- |
| ตัวชี้วัด 3 | ร้อยละของสถานศึกษาที่มีแผน/มาตรการในการจัดการภัยพิบัติและคุกคามทุกรูปแบบ โรคอุบัติใหม่และโรคอุบัติซ้ำรองรับวิถีชีวิตใหม่ (New Normal) |
| ค่าเป้าหมาย | ร้อยละ 80 |
| คำอธิบาย | - สถานศึกษา หมายถึง สถานศึกษาในสังกัดสำนักงานคณะกรรมการการศึกษา ขั้นพื้นฐาน  - ภัยคุกคาม หมายถึง ภัยคุกคาม จำนวน 9 รูปแบบ ดังนี้  1. ภัยยาเสพติด หมายถึง ภัยจากยาหรือสารเคมีหรือวัตถุชนิดใด ที่เป็นผลิตภัณฑ์จากธรรมชาติหรือจากการสังเคราะห์ ที่เมื่อเสพเข้าสู่ร่างกาย โดยวิธีการกิน ดม สูบ ฉีด หรือวิธีใดเป็นช่วงระยะเวลานาน หรือการเข้าไปยุ่งเกี่ยวกับยาเสพติดทุกประเภท ทำให้ร่างกายทรุดโทรมและต้องเพิ่มขนาดการเสพมากขึ้น และมีผลต่อร่างกายและจิตใจ เช่น สารระเหย ยาอี กระท่อม โคเคน เฮโรอีน แอมเฟตามิน รวมถึงเหล้า บุหรี่ เป็นต้น  2. ภัยความรุนแรง หมายถึง ภัยที่เกิดจากการใช้กำลังหรือพลังทางกาย การทำร้ายจิตใจ การใช้ถ้อยคำหยาบคาย เหยียดหยาม ด่าทอ ดูหมิ่น เสียดสี ข่มเหง โดยเจตนาต่อตนเองและผู้อื่น หรือการแกล้งรังแกกัน ในชั้นเรียน ครูลงโทษนักเรียนเกินกว่าเหตุ ครูล่วงละเมิดทางเพศนักเรียน การคุกคามให้หวาดกลัว การทำลายหรือรีดไถทรัพย์สินสมบัติ กล่าวโทษผู้อื่นทำให้มีสิ่งไม่ดีเกิดขึ้น รวมถึง การรังแกผ่านโลกไซเบอร์ (cyber bullying) โดยใช้อินเตอร์เน็ต เครือข่ายสังคมออนไลน์ อีเมล การส่งข้อความ SMS เพื่อสร้างความเดือดร้อนใจหรือเป็นอันตรายต่อผู้อื่น เป็นต้น  3. ภัยพิบัติต่างๆ หมายถึง ภัยที่ก่อให้เกิดความเสียหายต่อชีวิต และทรัพย์สิน โดยส่งผลกระทบต่อวิถีชีวิตของผู้คนในสังคมทั้งในระยะสั้น และระยะยาว ซึ่งประกอบด้วย  3.1 อุทกภัย คือ ภัยและอันตรายที่เกิดจากสภาวะน้ำท่วมหรือน้ำท่วมฉับพลัน มีสาเหตุ มาจากการเกิดฝนตกหนักหรือฝนตกต่อเนื่องเป็นเวลานาน  3.2 วาตภัย คือ ภัยที่เกิดขึ้นจากพายุลมแรง ส่งผลให้เกิดความเสียหายแก่อาคารบ้านเรือน ต้นไม้ และสิ่งก่อสร้าง  3.3 ภัยหนาว คือ ภัยที่เกิดขึ้นจากสภาพอากาศที่หนาวจัด อุณหภูมิต่ำกว่า 8 องศาเซลเซียส และอุณหภูมิลดลงอย่างต่อเนื่อง  3.4 ภัยแล้ง คือ ภัยที่เกิดจากการขาดแคลนน้ำในพื้นที่ใดพื้นที่หนึ่งเป็นเวลานานจนก่อให้เกิดความ แห้งแล้ง และส่งผลกระทบต่อชุมชน  3.5 อัคคีภัย คือ ภัยอันตรายที่เกิดจาก[ไฟ](https://th.wikipedia.org/wiki/%E0%B9%84%E0%B8%9F)ฟ้าที่ขาดการควบคุมดูแล ทำให้เกิดการติดต่อลุกลามไปตามบริเวณที่มีเชื้อเพลิงเกิดการลุกไหม้ต่อเนื่อง สร้างความสูญเสียให้ทรัพย์สินและชีวิต  3.6 ธรณีพิบัติภัย หมายถึง ภัยธรรมชาติที่เกิดจากกระบวนการ ทางธรณีวิทยา เช่น แผ่นดินไหวหลุมยุบ ดินถล่ม สึนามิ เป็นต้น ถือเป็นภัยธรรมชาติที่เกิดจากกระบวนการทางธรณีวิทยาที่เกิดขึ้นโดยฉับพลัน และรุนแรง ก่อให้เกิด ความเสียหายแก่บ้านเรือน ชีวิต และทรัพย์สินของประชาชน ที่อาศัยอยู่ในพื้นที่ที่เกิดเหตุ  4. อุบัติเหตุ หมายถึง ภัยจาก[เหตุการณ์](https://th.wikipedia.org/w/index.php?title=%E0%B9%80%E0%B8%AB%E0%B8%95%E0%B8%B8%E0%B8%81%E0%B8%B2%E0%B8%A3%E0%B8%93%E0%B9%8C&action=edit&redlink=1)ที่เกิดขึ้นอย่างไม่คาดคิดและไม่ตั้งใจ โดยไม่มีสิ่งบอกเหตุล่วงหน้าแต่มีสาเหตุและส่งผลกระทบที่เป็นผลเชิงลบ เช่น อุบัติเหตุจากการเดินทางจากบ้านมาโรงเรียน อุบัติเหตุจากการขับขี่รถจักรยานยนต์ อุบัติเหตุจากการเล่นน้ำ เป็นต้น  5. โรคอุบัติใหม่ หมายถึง โรคติดเชื้อชนิดใหม่ มีแนวโน้มที่จะพบมากขึ้นในอนาคต เช่น โรคติดเชื้อไวรัสโคโรนา 2019 (COVID-19) เป็นต้น โรคอุบัติซ้ำ หมายถึง โรคติดเชื้อที่เคยแพร่ระบาดในอดีตกลับมาระบาดขึ้นอีก เช่น โรควัณโรคโรคไข้เลือดออก และโรคมือ เท้า ปาก เป็นต้น  6. ฝุ่น PM 2.5 หมายถึง ฝุ่นละอองขนาดเล็ก ไม่เกิน 2.5 ไมครอน ที่สามารถแพร่กระจายเข้าสู่ทางเดินหายใจ กระแสเลือด และเข้าสู่อวัยวะอื่นๆ ในร่างกาย โดยตัวฝุ่นเป็นพาหะนำสารอื่นเข้ามาด้วย เช่น แคดเมียม ปรอท และสารก่อมะเร็งอื่นๆ หากได้รับฝุ่น PM 2.5 เป็นเวลานาน หรือสะสมในร่างกายจะก่อให้เกิดผลกระทบต่อสุขภาพ เช่น โรคทางเดินหายใจเรื้อรัง โรคปอดเรื้อรังหรือมะเร็งปอด เป็นต้น  7. การค้ามนุษย์ หมายถึง การจัดหา การขนส่ง การส่งต่อ การจัดให้อยู่อาศัยหรือการรับไว้ ซึ่งบุคคลด้วยความมิชอบตามกฎหมาย ด้วยวิธีการขู่เข็ญ การใช้กำลัง การบีบบังคับ การลักพาตัว การฉ้อโกง การหลอกลวง การใช้อำนาจโดยมิชอบ มีการให้ หรือรับเงิน หรือผลประโยชน์เพื่อให้ได้มาซึ่งความยินยอมของบุคคล รวมถึงการแสวงหาประโยชน์จากการค้าประเวณีของบุคคลอื่น การแสวงประโยชน์ทางเพศในรูปแบบอื่น การบังคับใช้แรงงานหรือบริการ การกระทำอื่นเสมือนการเอาคนลงเป็นทาส การทำให้ตกอยู่ใต้บังคับ หรือการตัดอวัยวะออกจากร่างกาย  8. การคุกคามในชีวิตและทรัพย์สิน หมายถึง การแสดงอำนาจด้วยกิริยาหรือวาจา เป็นพฤติกรรมที่กระทำอย่างต่อเนื่องในช่วงระยะเวลาหนึ่ง โดยการเฝ้าติดตาม ก่อให้เกิดความเดือดร้อนรำคาญและข่มขู่ ทำให้เหยื่อเกิดความตกใจ หวาดกลัว เช่น การข่มขู่เหยื่อว่าจะทำอันตรายให้ถึงแก่ชีวิต ร่างกายหรือทรัพย์สิน เป็นต้น  9. อาชญากรรมไซเบอร์ หมายถึง ความผิดที่กระทำขึ้นต่อปัจเจกบุคคลหรือกลุ่มของปัจเจกบุคคลด้วยเหตุ จูงใจทางอาญา มีเจตนาทำให้เหยื่อเสื่อมเสียชื่อเสียง หรือทำร้ายร่างกาย หรือจิตใจของเหยื่อทั้งทางตรง ทางอ้อม โดยใช้เครือข่ายโทรคมนาคมสมัยใหม่ เข่น อินเทอร์เน็ต เครือข่ายสังคมออนไลน์ (ห้องแช็ต อีเมล กระดานประกาศ และกลุ่มข่าว) โทรศัพท์เคลื่อนที่ (เอสเอ็มเอส/เอ็มเอ็มเอส) เป็นต้น |
| ข้อมูลที่ใช้ | a จำนวนสถานศึกษาที่มีแผน/มาตรการในการจัดการภัยพิบัติและคุกคามทุกรูปแบบ โรคอุบัติใหม่และโรคอุบัติซ้ำรองรับวิถีชีวิตใหม่ (New Normal)  b จำนวนสถานศึกษาในสังกัดสำนักงานคณะกรรมการการศึกษาขั้นพื้นฐาน |
| วิธีการวิเคราะห์ข้อมูล | (a / b) \* 100 |
| แหล่งข้อมูล | ศป.สพฐ. |

**ตัวชี้วัดที่ 4**

| **ประเด็น** | **รายละเอียด** |
| --- | --- |
| ตัวชี้วัด 4 | ร้อยละของครู บุคลากรทางการศึกษา ดำเนินการตามแนวทางในการจัดการภัยพิบัติ และภัยคุกคามทุกรูปแบบ ให้สามารถปรับตัวต่อโรคอุบัติใหม่และโรคอุบัติซ้ำ รองรับวิถีชีวิตใหม่ (New Normal) |
| ค่าเป้าหมาย | ร้อยละ 80 |
| คำอธิบาย | - ครู บุคลากรทางการศึกษา หมายถึง ครู บุคลากรทางการศึกษา ในสังกัดสำนักงานคณะกรรมการการศึกษาขั้นพื้นฐาน มีความตระหนัก ความรู้และความเข้าใจในการปฏิบัติงานป้องกันและแก้ปัญหาจากภัยคุกคามทุกรูปแบบ และการจัดการภัยพิบัติ ที่จะเกิดขึ้นกับนักเรียนได้อย่างเหมาะสมและทันท่วงทีเนื่องด้วยสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ในปัจจุบันได้ก่อให้เกิดความนิยมในรูปแบบการเรียนออนไลน์มากยิ่งขึ้น ส่งผลกระทบอย่างมีนัยะสำคัญต่อการเตรียมผู้เรียนให้มีทักษะที่จำเป็นในศตวรรษที่ 21 และความสามารถในการปรับตัวเข้ากับสถานการณ์ต่าง ๆ รวมถึงปัญหาความปลอดภัยของสถานศึกษาและปัญหาความเหลื่อมล้ำของโอกาสทางการศึกษาที่นับวันจะทวีความรุนแรงมากยิ่งขึ้น ดังนั้นเพื่อให้ผู้เรียนเกิดการเรียนรู้อย่างมีคุณภาพมีความสุข และได้รับการปกป้องคุ้มครองความปลอดภัย ทั้งด้านร่างกายและจิตใจ รวมทั้งการสร้างทักษะให้ผู้เรียนมีความสามารถในการดูแลตนเองจากภัยอันตรายต่างๆ ท่ามกลางสภาพแวดล้อมทางสังคม จึงควรพัฒนาศักยภาพครู บุคลากรทางการศึกษาให้มีสมรรถนะในการถ่ายทอดองค์ความรู้เรื่องการจัดการภัยพิบัติ และภัยคุกคามทุกรูปแบบให้กับผู้เรียนในสถานศึกษา ให้สามารถปรับตัวต่อโรคอุบัติใหม่และโรคอุบัติซ้ำ รองรับวิถีชีวิตใหม่ (New Normal)  - รูปแบบภัยคุกคาม ได้แก่ ภัยยาเสพติต ภัยความรุนแรง การคุกคามในชีวิต และทรัพย์สิน การค้ามนุษย์ อาชญากรรมไซเบอร์ ภัยพิบัติต่าง ๆ อุบัติเหตุ โรคอุบัติใหม่ (โควิด-19) ฝุ่น PM 2.5  - แนวทางการจัดการภัยพิบัติ ได้แก่ สร้างความตระหนัก สร้างการรับรู้ในการเตรียมพร้อมรับมือเมื่อเกิดภัยพิบัติ และจัดทำแผนที่ความเสี่ยงภัยพิบัติ รวมทั้งสนับสนุนงบประมาณในการดำเนินงานให้สำนักเขตพื้นที่การศึกษา และสถานศึกษา |
| ข้อมูลที่ใช้ | a จำนวนครู บุคลากรทางการศึกษา ที่ได้รับการพัฒนาศักยภาพให้มีสมรรถนะ ในการถ่ายทอดองค์ความรู้เรื่องการจัดการภัยพิบัติ และการป้องกันภัยคุกคาม ทุกรูปแบบให้กับผู้เรียนในสถานศึกษา  b จำนวนครู บุคลากรทางการศึกษา สังกัดสำนักงานคณะกรรมการการศึกษาขั้นพื้นฐาน |
| วิธีการวิเคราะห์ข้อมูล | (a / b) \* 100 |
| แหล่งข้อมูล | ศป.สพฐ. |

**ตัวชี้วัดที่ 5**

|  |  |
| --- | --- |
| **ประเด็น** | **รายละเอียด** |
| ตัวชี้วัด 5 | อัตราการเข้าเรียนสุทธิ (Net enrollment rate) ระดับมัธยมศึกษาตอนต้น สังกัดสำนักงานคณะกรรมการการศึกษาขั้นพื้นฐาน |
| ค่าเป้าหมาย | ร้อยละ 70 |
| คำอธิบาย | อัตราดังกล่าว จำกัดเฉพาะในสังกัดสำนักงานคณะกรรมการการศึกษาขั้นพื้นฐาน |
| ข้อมูลที่ใช้ | a จำนวนนักเรียนในสถานศึกษาในสังกัดสำนักงานคณะกรรมการการศึกษาขั้นพื้นฐานที่กำลังศึกษาหรือได้รับบริการการศึกษา ในระดับมัธยมศึกษาตอนต้น (ม.1 - ม.3) ที่มีอายุ 12-14 ปี  b จำนวนประชากรกลุ่มอายุ 12-14 ปี |
| วิธีการวิเคราะห์ข้อมูล | (a / b) \* 100 |
| แหล่งข้อมูล | สนผ. |

**ตัวชี้วัดที่ 6**

| **ประเด็น** | **รายละเอียด** |
| --- | --- |
| ตัวชี้วัด 6 | ร้อยละของนักเรียนปฐมวัยมีพัฒนาการด้านร่างกาย อารมณ์ จิตใจ สังคม และสติปัญญา |
| ค่าเป้าหมาย | ร้อยละ 80 |
| คำอธิบาย | นักเรียนปฐมวัยมีคุณภาพตามหลักสูตรการศึกษาปฐมวัย หมายถึง นักเรียนชั้นอนุบาลศึกษาปีที่ 3 ที่มีผลการประเมินพัฒนาการด้านร่างกาย อารมณ์ จิตใจ สังคม และสติปัญญาผ่านเกณฑ์การประเมินพัฒนาการ คุณภาพระดับดีขึ้นไปทั้ง 4 ด้าน |
| ข้อมูลที่ใช้ | a จำนวนนักเรียนปฐมวัยในสถานศึกษาสังกัดสำนักงานคณะกรรมการการศึกษาขั้นพื้นฐาน ที่มีคุณภาพตามหลักสูตรการศึกษาปฐมวัย  b จำนวนนักเรียนปฐมวัยในสถานศึกษาสังกัดสำนักงานคณะกรรมการการศึกษาขั้นพื้นฐานทั้งหมด |
| วิธีการวิเคราะห์ข้อมูล | (a / b) \* 100 |
| แหล่งข้อมูล | - ผลการประเมินพัฒนาการนักเรียนปฐมวัยตามมาตรฐานคุณลักษณะที่พึงประสงค์ ของหลักสูตรการศึกษาปฐมวัย พุทธศักราช 2560 ซึ่งตรวจสอบคุณภาพผู้เรียนระดับปฐมวัย ทั้ง 4 ด้าน  - สพป. รายงานผลในระบบ e-MES (Electronic Monitoring and Evaluation System)  - สวก. (ทำรายงานวิจัยแบบปีเว้นปีการศึกษาโดยสุ่มกลุ่มตัวอย่างเฉพาะนักเรียนอนุบาลปีที่ 3 ) - สตผ. (สพป.รายงานในระบบ e-MES ทุกปี) |

**ตัวชี้วัดที่ 7**

|  |  |
| --- | --- |
| **ประเด็น** | **รายละเอียด** |
| ตัวชี้วัด 7 | จำนวนผู้เรียนที่เป็นผู้พิการ ผู้ด้อยโอกาสเข้าถึงบริการทางการศึกษา และพัฒนาสมรรถภาพหรือบริการทางการศึกษาที่เหมาะสม ตามความจำเป็น |
| ค่าเป้าหมาย | 2,178,666 คน |
| คำอธิบาย | 1. ผู้เรียน หมายถึง นักเรียนในสังกัดสำนักงานคณะกรรมการการศึกษาขั้นพื้นฐาน  2. ผู้เรียนพิการได้รับการพัฒนาสมรรถภาพหรือบริการทางการศึกษาที่เหมาะสมตามความต้องการจำเป็น หมายถึง ผู้เรียนพิการที่ได้รับการพัฒนาสมรรถนะ หรือได้รับบริการทางการศึกษาอย่างเต็มตามศักยภาพ เหมาะสมกับประเภทความพิการตามที่กำหนดไว้ในแผนการจัดการศึกษาเฉพาะบุคคล (Individualized Education Program: IEP)  3. ผู้เรียนด้อยโอกาสได้รับการพัฒนาสมรรถภาพหรือบริการทางการศึกษา ที่เหมาะสมตามความต้องการจำเป็น หมายถึง ผู้เรียนด้อยโอกาสที่อยู่ในสภาวะยากลำบาก มีชีวิตความเป็นอยู่ด้อยกว่าเด็กปกติทั่วไป เนื่องจากประสบปัญหาต่าง ๆ และได้รับความช่วยเหลือเป็นกรณีพิเศษ เพื่อให้มีคุณภาพชีวิตที่ดีขึ้น และพึ่งพาตนเองได้ |
| ข้อมูลที่ใช้ | a จำนวนผู้เรียนพิการในสถานศึกษาที่ได้รับโอกาสในการเข้าถึงบริการการศึกษา และการพัฒนาสมรรถภาพหรือบริการทางการศึกษาที่เหมาะสมตามความต้องการจำเป็น  b จำนวนผู้เรียนด้อยโอกาสในสถานศึกษา ที่ได้รับโอกาสในการเข้าถึงบริการการศึกษา  c จำนวนผู้พิการและผู้ด้อยโอกาสทั้งหมดที่เข้าเรียนในสถานศึกษา |
| วิธีการวิเคราะห์ข้อมูล | a+b+c |
| แหล่งข้อมูล | สนผ./ สศศ. |

**ตัวชี้วัดที่ 8**

|  |  |
| --- | --- |
| **ประเด็น** | **รายละเอียด** |
| ตัวชี้วัด 8 | ร้อยละของผู้เรียนที่ได้รับเงินอุดหนุนปัจจัยพื้นฐานสำหรับนักเรียนยากจน |
| ค่าเป้าหมาย | ร้อยละ 20 |
| คำอธิบาย | ร้อยละของผู้เรียนที่ได้รับเงินอุดหนุนปัจจัยพื้นฐานสำหรับนักเรียนยากจน  มีแนวทางในการดำเนินการโดยพิจารณาจากข้อมูลประกอบ ดังนี้  1. จำนวนนักเรียนในสังกัดสำนักงานคณะกรรมการการศึกษาขั้นพื้นฐาน ที่ได้รับการสนับสนุนค่าใช้จ่ายในการจัดการศึกษาขั้นพื้นฐาน 6,626,068 คน ข้อมูล  ณ วันที่ 10 มิ.ย.2565 (ข้อมูลนักเรียนรายบุคคล ณ วันที่ 10 มิ.ย. 2565)  2. นักเรียนที่พิจารณาจากเกณฑ์การคัดกรองนักเรียนยากจนต้องมีรายได้เฉลี่ย ต่อครัวเรือนไม่เกิน 3,000 บาท/เดือน โดยมีการกำหนดค่าเป้าหมายร้อยละ 20 ของจำนวนนักเรียนทั้งหมดในสังกัดสำนักงานคณะกรรมการการศึกษาขั้นพื้นฐาน คิดเป็นประมาณการจำนวนนักเรียนยากจน 1,582,645 คน ที่ได้รับการสนับสนุนงบประมาณปัจจัยพื้นฐานสำหรับนักเรียนยากจน  3. เงินอุดหนุนปัจจัยพื้นฐานสำหรับนักเรียนยากจน เป็นเงินงบประมาณที่จัดสรรให้แก่สถานศึกษาที่มีนักเรียนยากจน เพื่อจัดหาปัจจัยพื้นฐานที่จำเป็นต่อ การดำรงชีวิต และเพิ่มโอกาสทางการศึกษา เป็นการช่วยเหลือนักเรียนที่ยากจนระดับชั้นประถมศึกษาปีที่ 1 จนจบการศึกษาภาคบังคับ และให้มีโอกาสได้รับการศึกษาในระดับที่สูงขึ้น งบประมาณที่จัดสรรให้สำหรับนักเรียนระดับประถมศึกษาจำนวน 500 บาท/คน/ภาคเรียน (1,000 บาท/คน/ปี) และระดับมัธยมศึกษาตอนต้น จำนวน 1,500 บาท/คน/ภาคเรียน (3,000 บาท/คน/ปี) |
| ข้อมูลที่ใช้ | a จำนวนนักเรียนยากจนที่ได้รับเงินอุดหนุนปัจจัยพื้นฐานสำหรับนักเรียนยากจน  b จำนวนนักเรียนในสังกัดสำนักงานคณะกรรมการการศึกษาขั้นพื้นฐาน |
| วิธีการวิเคราะห์ข้อมูล | (a / b) \* 100 |
| แหล่งข้อมูล | สนผ. |

**ตัวชี้วัดที่ 9**

|  |  |
| --- | --- |
| **ประเด็น** | **รายละเอียด** |
| ตัวชี้วัด 9 | อัตราการเข้าเรียนสุทธิของผู้เรียนปฐมวัย สังกัดสำนักงานคณะกรรมการการศึกษาขั้นพื้นฐาน |
| ค่าเป้าหมาย | ร้อยละ 70 |
| คำอธิบาย | อัตราดังกล่าว จำกัดเฉพาะในสังกัดสำนักงานคณะกรรมการการศึกษาขั้นพื้นฐาน |
| ข้อมูลที่ใช้ | a จำนวนนักเรียนในสถานศึกษาในสังกัดสำนักงานคณะกรรมการการศึกษาขั้นพื้นฐานที่กำลังศึกษาหรือได้รับบริการการศึกษา ในระดับปฐมวัย หรือในช่วงอายุ 3-7 ปี  b จำนวนประชากรกลุ่มอายุ 3-7 ปี |
| วิธีการวิเคราะห์ข้อมูล | (a / b) \* 100 |
| แหล่งข้อมูล | สนผ. |

**ตัวชี้วัดที่ 11**

| **ประเด็น** | **รายละเอียด** |
| --- | --- |
| ตัวชี้วัด 11 | ร้อยละของผู้เรียนมีคุณลักษณะอันพึงประสงค์ระดับดีขึ้นไป |
| ค่าเป้าหมาย | ร้อยละ 90 |
| คำอธิบาย | นักเรียนที่ผ่านการประเมินคุณลักษณะอันพึงประสงค์ตามหลักสูตรระดับดีขึ้นไปหมายถึง นักเรียนในสถานศึกษาสังกัดสำนักงานคณะกรรมการการศึกษาขั้นพื้นฐาน ที่เข้ารับการประเมินคุณลักษณะอันพึงประสงค์ตามหลักสูตรแกนกลางการศึกษาขั้นพื้นฐาน พุทธศักราช 2551 ซึ่งคุณลักษณะอันพึงประสงค์ของผู้เรียน 8 ประการ ได้แก่ 1. รักชาติ ศาสน์ กษัตริย์ 2. ชื่อสัตย์สุจริต 3. มีวินัย 4. ใฝ่เรียนรู้ 5. อยู่อย่างพอเพียง 6. มุ่งมั่นในการทำงาน 7. รักความเป็นไทย 8. มีจิตสาธารณะ และมีผลการประเมินระดับดีขึ้นไป |
| ข้อมูลที่ใช้ | a จำนวนนักเรียนที่เข้ารับการประเมินคุณลักษณะอันพึงประสงค์ตามหลักสูตร และมีผลการประเมินระดับดีขึ้นไป  b จำนวนนักเรียนในสังกัดสำนักงานคณะกรรมการการศึกษาขั้นพื้นฐาน |
| วิธีการวิเคราะห์ข้อมูล | (a / b) \* 100 |
| แหล่งข้อมูล | สวก. |

**ตัวชี้วัด 11**

| **ประเด็น** | **รายละเอียด** |
| --- | --- |
| ตัวชี้วัด 11 | ร้อยละของผู้เรียนได้รับการพัฒนาให้มีสมรรถนะ และทักษะที่จำเป็นในศตวรรษที่ 21 |
| ค่าเป้าหมาย | ร้อยละ 80 |
| คำอธิบาย | 1. ความสำเร็จของการดำเนินโครงการส่งเสริมผู้เรียนให้มีคุณลักษณะและทักษะการเรียนรู้ในศตวรรษที่ 21 หมายถึง การดำเนินกิจกรรม/โครงการของสำนักงานเขตพื้นที่การศึกษา เพื่อส่งเสริม สนับสนุนและพัฒนาผู้เรียนให้มีคุณลักษณะและทักษะการเรียนรู้ในศตวรรษที่ 21  2. คุณลักษณะและทักษะการเรียนรู้ในศตวรรษที่ 21 ตามโครงการพัฒนาการจัดการเรียนรู้ทั้งระบบสู่การยกระดับผลสัมฤทธิ์ทางการเรียนและการเตรียมผู้เรียนให้สอดคล้องกับศตวรรษที่ 21 ของสำนักวิชาการและมาตรฐานการศึกษา สพฐ. ในเรื่องทักษะการเรียนรู้ (Learning Skill) คือ การเรียนรู้ 3Rs8Cs ดังนี้  3Rs  1. Reading คือ สามารถอ่านออก  2. (W)Riteing คือ สามารถเขียนได้  3. (A)Rithmatic คือ มีทักษะในการคำนวณ  8Cs  1. Critical thinking and problem solving คือ มีทักษะการคิดวิเคราะห์ การคิดอย่างมีวิจารณญาณและสามารถแก้ไขปัญหาได้  2. Creativity and innovation คือ การคิดอย่างสร้างสรรค์และคิดเชิงนวัตกรรม  3. Cross-cultural understanding คือ ความเข้าใจในความแตกต่างของวัฒนธรรมและกระบวนการคิดข้ามวัฒนธรรม  4. Collaboration teamwork and leadership คือ ความร่วมมือ การทำงานเป็นทีม และภาวะความเป็นผู้นำ  5. Communication information and media literacy คือ มีทักษะในการสื่อสารและการรู้เท่าทันสื่อ  6. Computing and IT literacy คือ มีทักษะการใช้คอมพิวเตอร์และรู้เท่าทันเทคโนโลยี  7. Career and learning skills คือ มีทักษะอาชีพและการเรียนรู้  8. Compassion คือ มีความเมตตากรุณา มีคุณธรรม และมีระเบียบวินัย |
| ข้อมูลที่ใช้ | a จำนวนนักเรียนในโรงเรียน สังกัด สพฐ. 245 เขตพื้นที่การศึกษา ที่ผ่านเกณฑ์ การประเมินในการพัฒนาให้มีคุณลักษณะและทักษะการเรียนรู้ในศตวรรษที่ 21 (3Rs8Cs)  b จำนวนนักเรียนในสังกัดสำนักงานคณะกรรมการการศึกษาขั้นพื้นฐาน |
| วิธีการวิเคราะห์ข้อมูล | (a / b) \* 100 |
| แหล่งข้อมูล | สวก. โดยมีกระบวนการได้มาซึ่งข้อมูลดังนี้  ให้ สพป./สพม. ติดตามและรายงานผลการดำเนินงานของโรงเรียนตามกิจกรรมที่กำหนด และรายงานผลการดำเนินงานตามโครงการ โดยส่งผ่านระบบรายงานผลการประเมินส่วนราชการตามมาตรการปรับปรุงประสิทธิภาพในการปฏิบัติราชการของส่วนราชการ ประจำปีงบประมาณ พ.ศ. 2565 (ระบบ KRS) ปีละ 1 ครั้ง |

**ตัวชี้วัด 12**

| **ประเด็น** | **รายละเอียด** |
| --- | --- |
| ตัวชี้วัด 12 | ร้อยละของสถานศึกษาที่สอนในระดับมัธยมศึกษาตอนต้น ได้รับการเตรียมความพร้อม (ด้านการอ่าน คณิตศาสตร์และวิทยาศาสตร์) ในการประเมินระดับนานาชาติ ตามโครงการ PISA) |
| ค่าเป้าหมาย | ร้อยละ 70 |
| คำอธิบาย | - สถานศึกษา หมายถึง โรงเรียนในสังกัดสำนักงานคณะกรรมการการศึกษาขั้นพื้นฐาน  - การได้รับการเตรียมความพร้อม หมายถึง การนำนักเรียนเข้าใช้งานระบบ PISA STYLE ONLINE TESTING หรือแบบฝึกทักษะการแก้ปัญหาตามแนวทางการประเมิน PISA ที่สำนักทดสอบทางการศึกษาเผยแพร่ และให้บริการ รวมทั้งวิธีการอื่นๆ ที่เหมาะสมกับบริบทของโรงเรียนแต่ละแห่ง |
| ข้อมูลที่ใช้ | a จำนวนสถานศึกษาที่สอนในระดับมัธยมศึกษาตอนต้น ได้รับการเตรียมความพร้อม (ด้านการอ่าน คณิตศาสตร์และวิทยาศาสตร์) ในการประเมินระดับนานาชาติ ตามโครงการ PISA  b จำนวนสถานศึกษาสังกัดสำนักงานคณะกรรมการการศึกษาขั้นพื้นฐาน ที่เปิดสอนในระดับมัธยมศึกษาตอนต้น |
| วิธีการวิเคราะห์ข้อมูล | (a / b) \* 100 |
| แหล่งข้อมูล | สทศ.  (ข้อมูลจากฐานระบบ PISA STYLE ONLINE TESTING และหลักฐานร่องร่อยการทำแบบฝึกทักษะการแก้ปัญหาตามแนวทางการประเมิน PISA ของนักเรียน) |

**ตัวชี้วัด 13**

| **ประเด็น** | **รายละเอียด** |
| --- | --- |
| ตัวชี้วัด 13 | ร้อยละของสถานศึกษาที่สามารถจัดการเรียนการสอนตามพหุปัญญา |
| ค่าเป้าหมาย | ร้อยละ 30 |
| คำอธิบาย | - พหุปัญญา หมายถึง ความสามารถทางปัญญาของมนุษย์ตามทฤษฎีพหุปัญญา แบ่งออกเป็น 8 ด้าน ได้แก่ ปัญญาด้านภาษา (Linguistic Intelligence) ปัญญาด้านตรรกะและคณิตศาสตร์ (Logical– Mathematical Intelligence) ปัญญาด้านมิติสัมพันธ์ (Visual–Spatial Intelligence) ปัญญาด้านร่างกายและการเคลื่อนไหว (Bodily–Kinesthetic Intelligence) ปัญญาด้านดนตรี (Musical Intelligence) ปัญญาด้านมนุษย์สัมพันธ์ (Interpersonal Intelligence) ปัญญาด้านความเข้าใจตนเอง (Intrapersonal Intelligence) และ ปัญญาด้านธรรมชาติวิทยา (Naturalist Intelligence)  - การจัดการเรียนการสอนตามพหุปัญญา หมายถึง การจัดกิจกรรมการเรียนการสอน กิจกรรมเสริมหลักสูตร โครงการ / โครงงาน รวมถึงการจัดห้องเรียนพิเศษประเภทต่าง ๆ เพื่อเสริมสร้างคุณลักษณะของผู้มีความสามารถพิเศษ 8 ด้าน ตามทฤษฎีพหุปัญญา ได้แก่  1. ความสามารถพิเศษด้านภาษา (Verbal/Linguistic Abilities) รวมถึงการพัฒนาเด็กผู้มีศักยภาพด้านภาษาต่างประเทศผ่านการเรียนการสอนห้องเรียนพิเศษภาษาอังกฤษ ห้องเรียนพิเศษภาษาจีน  2. ความสามารถพิเศษด้านคณิตศาสตร์ (Mathematical/Rembolic Abilities)  3. ความสามารถพิเศษด้านวิทยาศาสตร์ (Science/Realistic Abilities)  4. ความสามารถพิเศษด้านเครื่องกลและอิเล็กทรอนิกส์ (Mechanical/Electronics Abilities)  5. ความสามารถพิเศษด้านศิลปะ/มิติสัมพันธ์ (Artistic/Spatial Abilities)  6. ความสามารถพิเศษด้านการได้ยิน (Sonance/Auditory Abilities)  7. ความสามารถพิเศษด้านการเคลื่อนไหวกล้ามเนื้อ (Somatic/Bodily Abilities)  8. ความสามารถพิเศษด้านสังคมและอารมณ์ (Social and Emotional Abilities) |
| ข้อมูลที่ใช้ | a จำนวนสถานศึกษาที่สามารถจัดการเรียนการสอนตามพหุปัญญา  b จำนวนสถานศึกษาสังกัดสำนักงานคณะกรรมการการศึกษาขั้นพื้นฐาน |
| วิธีการวิเคราะห์ข้อมูล | (a / b) \* 100 |
| แหล่งข้อมูล | สวก. |

**ตัวชี้วัด 14**

| **ประเด็น** | **รายละเอียด** |
| --- | --- |
| ตัวชี้วัด 14 | ร้อยละของนักเรียนที่ได้รับการคัดกรองเพื่อพัฒนาพหุปัญญารายบุคคล |
| ค่าเป้าหมาย | ร้อยละ 30 |
| คำอธิบาย | - **พหุปัญญา** หมายถึง ความสามารถทางปัญญาของมนุษย์ตามทฤษฎีพหุปัญญา แบ่งออกเป็น 8 ด้าน ได้แก่ ปัญญาด้านภาษา (Linguistic Intelligence) ปัญญาด้านตรรกะและคณิตศาสตร์ (Logical– Mathematical Intelligence) ปัญญาด้านมิติสัมพันธ์ (Visual–Spatial Intelligence) ปัญญาด้านร่างกายและการเคลื่อนไหว (Bodily–Kinesthetic Intelligence) ปัญญาด้านดนตรี (Musical Intelligence) ปัญญาด้านมนุษย์สัมพันธ์ (Interpersonal Intelligence) ปัญญาด้านความเข้าใจตนเอง (Intrapersonal Intelligence) และ ปัญญาด้านธรรมชาติวิทยา (Naturalist Intelligence)  - **ความสามารถพิเศษ** หมายถึง ความสามารถที่โดดเด่นของบุคคลด้านใดด้านหนึ่งหรือหลายด้านเหนือบุคคลในวัยเดียวกันซึ่งอาจเป็นความสามารถทางสติปัญญาความสามารถทางวิชาการเฉพาะด้าน จำแนกออกเป็น 8 ด้าน ได้แก่  1. ความสามารถพิเศษด้านภาษา (Verbal/Linguistic Abilities)  2. ความสามารถพิเศษด้านคณิตศาสตร์ (Mathematical/Rembolic Abilities)  3. ความสามารถพิเศษด้านวิทยาศาสตร์ (Science/Realistic Abilities)  4. ความสามารถพิเศษด้านเครื่องกลและอิเล็กทรอนิกส์ (Mechanical/Electronics Abilities)  5. ความสามารถพิเศษด้านศิลปะ/มิติสัมพันธ์ (Artistic/Spatial Abilities)  6. ความสามารถพิเศษด้านการได้ยิน (Sonance/Auditory Abilities)  7. ความสามารถพิเศษด้านการเคลื่อนไหวกล้ามเนื้อ (Somatic/Bodily Abilities)  8. ความสามารถพิเศษด้านสังคมและอารมณ์ (Social and Emotional Abilities)  - **การคัดกรอง** หมายถึง ผลการสำรวจจากการคัดกรองผ่านระบบสำรวจแววความสามารถพิเศษด้วยระบบอิเล็กทรอนิกส์ที่สำนักวิชาการและมาตรฐานการศึกษาพัฒนาขึ้น  - **การพัฒนาพหุปัญญารายบุคคล** หมายถึง การนำแนวทางการพัฒนาพหุปัญญา 8 ด้าน ไปพัฒนาผู้เรียนเป็นรายบุคคลตามผลการคัดกรองผ่านระบบสำรวจแววความสามารถพิเศษด้วยระบบอิเล็กทรอนิกส์ที่สำนักวิชาการและมาตรฐานการศึกษาพัฒนาขึ้น |
| ข้อมูลที่ใช้ | a จำนวนนักเรียนที่ได้รับการคัดกรองเพื่อพัฒนาพหุปัญญารายบุคคล  b จำนวนนักเรียนในสังกัดสำนักงานคณะกรรมการการศึกษาขั้นพื้นฐาน |
| วิธีการวิเคราะห์ข้อมูล | (a / b) \* 100 |
| แหล่งข้อมูล | สวก. |

**ตัวชี้วัด 15**

| **ประเด็น** | **รายละเอียด** |
| --- | --- |
| ตัวชี้วัด 15 | จำนวนผู้เรียนได้รับการพัฒนาเต็มตามศักยภาพตามความถนัด และความสามารถ (วิทยาศาสตร์ คณิตศาสตร์ ทัศนศิลป์ นาฏศิลป์ ดนตรี กีฬา) |
| ค่าเป้าหมาย | สวก.= 3,249 คน สบว.= 28,440 คน ศบศ.= 10,500 คน |
| คำอธิบาย | - ผู้เรียนที่ได้รับการพัฒนาเต็มตามศักยภาพดังกล่าว หมายถึง ผู้เรียนที่เรียนในโรงเรียนวิทยาศาสตร์จุฬาภรณ์ราชวิทยาลัย ผู้เรียนในห้องเรียนพิเศษ ผู้เรียนภายใต้โครงการ ที่ส่งเสริมการพัฒนาเต็มตามศักยภาพตามความถนัด และความสามารถ (วิทยาศาสตร์ คณิตศาสตร์ ทัศนศิลป์ นาฏศิลป์ ดนตรี กีฬา)  - ผู้เรียนภายใต้โครงการพัฒนาเต็มตามศักยภาพตามความถนัด และความสามารถวิทยาศาสตร์ คณิตศาสตร์ หมายถึง นักเรียนผู้มีศักยภาพสูงผ่านมาตรฐานค่าย สอวน.  - ผู้เรียนภายใต้โครงการพัฒนาเต็มตามศักยภาพตามความถนัด และความสามารถทัศนศิลป์ นาฏศิลป์ ดนตรี กีฬา หมายถึง นักเรียนผู้มีความสามารถพิเศษด้านทัศนศิลป์ ดนตรี และนาฏศิลป์ที่ผ่านการคัดกรองเข้าร่วมโครงการและกิจกรรม ได้รับการพัฒนาเต็มตามศักยภาพ และตามความถนัด ตามกลุ่มเป้าหมายของการพัฒนา 3 กลุ่ม ดังนี้  1. นักเรียนผู้มีความสามารถพิเศษด้านดนตรี ของโรงเรียนในโครงการห้องเรียนดนตรี 19 โรงเรียน จำนวน 1,400 คน  2. นักเรียนผู้มีความสามารถพิเศษด้านทัศนศิลป์ ด้านดนตรี และด้านนาฏศิลป์  ในสังกัดสำนักงานคณะกรรมการการศึกษาขั้นพื้นฐานที่ได้รับคัดเลือกให้เข้าร่วมกิจกรรมพัฒนาผู้มีความสามารถพิเศษ จำนวน 600 คน  3. นักเรียนของโรงเรียนในโครงการห้องเรียนกีฬา จำนวน 9 โรงเรียน จำนวน 1,246 คน |
| ข้อมูลที่ใช้ | aจำนวนนักเรียนโรงเรียนวิทยาศาสตร์จุฬาภรณราชวิทยาลัย 8,640  b จำนวนนักเรียนห้องเรียนพิเศษวิทยาศาสตร์ คณิตศาสตร์ เทคโนโลยีและสิ่งแวดล้อม 19,800  c จำนวนนักเรียนผู้มีความสามารถพิเศษด้านทัศนศิลป์ ดนตรี นาฏศิลป์  d จำนวนนักเรียนผู้มีศักยภาพสูงผ่านมาตรฐานค่าย สอวน.  e จำนวนนักเรียนผู้มีความสามารถพิเศษด้านกีฬา |
| วิธีการวิเคราะห์ข้อมูล | a+b+c+d+e |
| แหล่งข้อมูล | สวก. / สบว. / ศบศ. |

**ตัวชี้วัด 16**

| **ประเด็น** | **รายละเอียด** |
| --- | --- |
| ตัวชี้วัด 16 | ร้อยละของนักเรียนที่มีคะแนนผลการทดสอบทางการศึกษาระดับชาติขั้นพื้นฐาน (O-NET) ร้อยละ 50 ขึ้นไปเพิ่มขึ้นจากปีการศึกษาที่ผ่านมา |
| ค่าเป้าหมาย | ร้อยละ 3 |
| คำอธิบาย | คะแนนเฉลี่ยรวมทุกวิชาของผลการทดสอบทางการศึกษาระดับชาติขั้นพื้นฐาน (O-NET) ระดับประถมศึกษาปีที่ 6 มัธยมศึกษาปีที่ 3 และ 6 โดย ชั้น ป.6 และ ม.3 ประกอบด้วย วิชาภาษาไทย ภาษาอังกฤษ คณิตศาสตร์ และวิทยาศาสตร์ ในส่วนชั้น ม.6 ประกอบด้วย วิชาภาษาไทย ภาษาอังกฤษ คณิตศาสตร์ วิทยาศาสตร์ และสังคมศึกษา ศาสนา และวัฒนธรรม |
| ข้อมูลที่ใช้ | 1. คะแนนเฉลี่ยรวมทุกวิชาของ O-NET ชั้น ป.6 ประกอบด้วย วิชาภาษาไทย ภาษาอังกฤษ คณิตศาสตร์ และวิทยาศาสตร์  2. คะแนนเฉลี่ยรวมทุกวิชาของ O-NET ชั้น ม.3 ประกอบด้วย วิชาภาษาไทย ภาษาอังกฤษ คณิตศาสตร์ และวิทยาศาสตร์  3. คะแนนเฉลี่ยรวมทุกวิชาของ O-NET ชั้น ม.6 ประกอบด้วย วิชาภาษาไทย ภาษาอังกฤษ คณิตศาสตร์ วิทยาศาสตร์ และสังคมศึกษา ศาสนา และวัฒนธรรม |
| วิธีการวิเคราะห์ข้อมูล | นำเข้าข้อมูลที่คำนวนโดยสำนักทดสอบทางการศึกษาแห่งชาติ (องค์กรมหาชน) |
| แหล่งข้อมูล | สทศ. |

**ตัวชี้วัด 17**

|  |  |
| --- | --- |
| **ประเด็น** | **รายละเอียด** |
| ตัวชี้วัด 17 | ร้อยละของครูสอนภาษาอังกฤษในระดับชั้นประถมศึกษา และมัธยมศึกษา ได้รับการพัฒนาและยกระดับความรู้ภาษาอังกฤษโดยใช้ระดับการพัฒนาทางด้านภาษา (CEFR) ตามเกณฑ์ที่กำหนด |
| ค่าเป้าหมาย | ร้อยละ 50 |
| คำอธิบาย | ข้อมูลของครูผู้สอนภาษาอังกฤษในระดับชั้นประถมศึกษาและมัธยมศึกษาได้รับการพัฒนาและยกระดับความรู้ภาษาอังกฤษของครูที่สอนภาษาอังกฤษโดยใช้ระดับ การพัฒนาทางภาษา (CEFR) ตามเกณฑ์ที่กำหนด หรือผ่านการสอบวัดระดับ CEFR |
| ข้อมูลที่ใช้ | a จำนวนครูผู้สอนภาษาอังกฤษในระดับชั้นประถมศึกษาและมัธยมของ สพฐ. ที่ได้รับการพัฒนาและยกระดับความรู้ภาษาอังกฤษโดยใช้ระดับการพัฒนาทางด้านภาษา (CEFR) ตามเกณฑ์ที่กำหนด หรือผ่านการสอบ CEFR อย่างใดอย่างหนึ่ง  b จำนวนครูผู้สอนภาษาอังกฤษในระดับชั้นประถมศึกษาและมัธยมของ สพฐ. |
| วิธีการวิเคราะห์ข้อมูล | (a / b) \* 100 |
| แหล่งข้อมูล | ศบศ. |

**ตัวชี้วัด 18**

|  |  |
| --- | --- |
| **ประเด็น** | **รายละเอียด** |
| ตัวชี้วัด 18 | จำนวนครูและบุคลากรทางการศึกษาที่สามารถจัดการเรียนรู้เชิงรุก |
| ค่าเป้าหมาย | 100,000 คน |
| คำอธิบาย | ครูและบุคลากรทางการศึกษามีสมรรถนะในการจัดการเรียนรู้เชิงรุก เช่น การออกแบบการเรียนรู้ การจัดกิจกรรมการเรียนรู้เชิงรุก (Active Learning) การจัดการชั้นเรียน การใช้สื่อเทคโนโลยีในการจัดการเรียนรู้ การวัดและประเมินผลการเรียนรู้ตามสภาพจริง มีความศรัทธาในวิชาชีพและความเป็นครู |
| ข้อมูลที่ใช้ | a จำนวนครูผู้สอนทุกกลุ่มสาระการเรียนรู้ที่สามารถจัดการเรียนรู้เชิงรุก แลกเปลี่ยนเรียนรู้ เผยแพร่แนวทางการจัดการเรียนรู้ของตนเอง  b จำนวนผู้บริหารสถานศึกษาที่สามารถชี้แนะและสนับสนุนให้ครูจัดการเรียนรู้เชิงรุก  c จำนวนผู้บริหารการศึกษาที่สนับสนุนให้สามารถจัดการเรียนรู้เชิงรุก  d จำนวนศึกษานิเทศก์ที่สามารถให้การนิเทศการจัดการเรียนรู้เชิงรุก |
| วิธีการวิเคราะห์ข้อมูล | a+b+c+d |
| แหล่งข้อมูล | ศบศ. |

**ตัวชี้วัด 19**

|  |  |
| --- | --- |
| **ประเด็น** | **รายละเอียด** |
| ตัวชี้วัด 19 | ร้อยละของหน่วยงานและสถานศึกษามีระบบบริหารจัดการที่เป็นดิจิทัล |
| ค่าเป้าหมาย | ร้อยละ 80 |
| คำอธิบาย | * หน่วยงาน หมายถึง สำนัก/หน่วยงานเทียบเท่าในสำนักงานคณะกรรมการการศึกษาขั้นพื้นฐาน (ส่วนกลาง) และสำนักงานเขตพื้นที่การศึกษา * สถานศึกษา หมายถึง สถานศึกษาในสังกัดสำนักงานคณะกรรมการการศึกษาขั้นพื้นฐาน ตามกลุ่มเป้าหมายที่กำหนด * ระบบบริหารจัดการที่เป็นดิจิทัล หมายถึง ระบบเทคโนโลยีสารสนเทศ อุปกรณ์ หรือแอพลิเคชั่นต่าง ๆ ที่ใช้ในการสนับสนุนการบริหารจัดการของหน่วยงาน และสถานศึกษา 4 ด้านได้ครบถ้วน ได้แก่ ด้านบริหารงานทั่วไป ด้านแผนงาน และงบประมาณ ด้านบริหารงานบุคคล และด้านวิชาการ |
| ข้อมูลที่ใช้ | a จำนวนหน่วยงานและสถานศึกษาที่มีระบบบริหารจัดการที่เป็นดิจิทัลได้ครบถ้วน  b จำนวนหน่วยงานและสถานศึกษาทั้งหมดตามกลุ่มเป้าหมาย |
| วิธีการวิเคราะห์ข้อมูล | (a / b) \* 100 |
| แหล่งข้อมูล | กพร. สทร. |

**ตัวชี้วัด 20**

| **ประเด็น** | **รายละเอียด** |
| --- | --- |
| ตัวชี้วัด 20 | ร้อยละของสถานศึกษานำร่องในพื้นที่นวัตกรรมการศึกษา สถานศึกษาที่ตั้งในพื้นที่ลักษณะพิเศษ เขตพัฒนาพิเศษเฉพาะกิจจังหวัดชายแดนภาคใต้ เขตพัฒนาพิเศษภาคตะวันออก (EEC) และโรงเรียนคุณภาพ ได้รับการพัฒนาประสิทธิภาพการจัดการศึกษาตามบริบทพื้นที่ |
| ค่าเป้าหมาย | ร้อยละ 80 |
| คำอธิบาย | 1. สถานศึกษานำร่องในพื้นที่นวัตกรรมการศึกษา หมายถึง สถานศึกษาที่ทดลองนำร่องการปฏิรูปการบริหารและการจัดการศึกษาในพื้นที่นวัตกรรมการศึกษา จำนวน 8 จังหวัด ได้แก่ จังหวัดสตูล จังหวัดระยอง จังหวัดเชียงใหม่ จังหวัดกาญจนบุรี จังหวัดศรีสะเกษ จังหวัดยะลา จังหวัดปัตตานี และจังหวัดนราธิวาส  2. สถานศึกษาที่ตั้งในพื้นที่ลักษณะพิเศษ หมายถึง โรงเรียนที่ตั้งอยู่ในพื้นที่ลักษณะพิเศษ กลุ่มโรงเรียนพื้นที่สูงในถิ่นทุรกันดารและโรงเรียนพื้นที่เกาะ  3. สถานศึกษาในเขตพัฒนาพิเศษเฉพาะกิจจังหวัดชายแดนภาคใต้ หมายถึง สถานศึกษาที่ตั้งอยู่ในเขตพัฒนาพิเศษเฉพาะกิจจังหวัดชายแดนภาคใต้ ซึ่งตั้งอยู่ในจังหวัดยะละ จังหวัดปัตตานี จังหวัดนราธิวาส จังหวัดสตูล และสี่อำเภอจังหวัดสงขลา ได้แก่ อำเภอจะนะ อำเภอนาทวี อำเภอสะบ้าย้อย และอำเภอเทพา  4. สถานศึกษาที่ตั้งอยู่ในเขตพัฒนาพิเศษภาคตะวันออก EEC ใน 3 จังหวัดภาคตะวันออก ได้แก่ ชลบุรี ระยอง และฉะเชิงเทรา จำนวน 80 โรงเรียน ที่ได้รับการพัฒนาประสิทธิภาพการจัดการศึกษา (โดยการฝึกอบรมครูแกนนำขับเคลื่อนหลักสูตรการจัดการเรียนรู้ การสร้างหรือพัฒนารายวิชาเพิ่มเติม สื่อ นวัตกรรมที่สอดคล้องกับอุตสาหกรรมเป้าหมายตามบริบทของตนเองสู่การปฏิบัติในสถานศึกษาเพื่อรองรับเขตพัฒนาพิเศษภาคตะวันออก (Eastern Economic Corridor : EEC))  5. โรงเรียนคุณภาพ หมายถึง โรงเรียนที่อยู่ภายใต้โครงการโรงเรียนคุณภาพ โดยพัฒนาต่อยอดจากโครงกาเดิมคือ โรงเรียนคุณภาพประจำตำบล โรงเรียนคุณภาพของชุมชน โรงเรียนมัธยมดีสี่มุมเมือง และโรงเรียนที่สามารถดำรงอยู่ได้อย่างมีคุณภาพ |
| ข้อมูลที่ใช้ | a จำนวนสถานศึกษานำร่องในพื้นที่นวัตกรรมการศึกษาที่ได้รับการพัฒนาประสิทธิภาพ การจัดการศึกษาตามบริบทพื้นที่  b จำนวนสถานศึกษาที่ตั้งในพื้นที่ลักษณะพิเศษที่ได้รับการพัฒนาประสิทธิภาพ การจัดการศึกษา  c จำนวนสถานศึกษาที่ตั้งอยู่ในเขตพัฒนาพิเศษภาคตะวันออก EEC  d จำนวนสถานศึกษาในเขตพัฒนาพิเศษเฉพาะกิจจังหวัดชายแดนภาคใต้  e จำนวนโรงเรียนคุณภาพ  f จำนวนสถานศึกษาในสังกัดสำนักงานคณะกรรมการการศึกษาขั้นพื้นฐาน |
| วิธีการวิเคราะห์ข้อมูล | (a+b+c+d+e/f) \* 100 |
| แหล่งข้อมูล | สบน. / สนผ. / สมป. / สนก. / สพก.จชต. |

**ตัวชี้วัด 21**

|  |  |
| --- | --- |
| **ประเด็น** | **รายละเอียด** |
| ตัวชี้วัด 21 | ร้อยละของหน่วยงานในสังกัด สพฐ. ที่ผ่านเกณฑ์การประเมิน ITA online |
| ค่าเป้าหมาย | ร้อยละ 80 |
| คำอธิบาย | หน่วยงานในสังกัด สพฐ. หมายถึง สำนักงานเขตพื้นที่การศึกษา และ สถานศึกษาในสังกัดสำนักงานคณะกรรมการการศึกษาขั้นพื้นฐาน |
| ข้อมูลที่ใช้ | 1. ผลการประเมิน ITA ของสำนักงานเขตพื้นที่การศึกษา  2. ผลการประเมิน ITA ของสถานศึกษา |
| วิธีการวิเคราะห์ข้อมูล | นำเข้าข้อมูลจากระบบการประเมิน ITA Online |
| แหล่งข้อมูล | สนก. (ผลการประเมิน ITA ของสำนักงานเขตพื้นที่การศึกษา)  สพท. (ผลการประเมิน ITA ของสถานศึกษา) |

**ตัวชี้วัด 22**

| **ประเด็น** | **รายละเอียด** |
| --- | --- |
| ตัวชี้วัด 22 | ร้อยละของสถานศึกษาและหน่วยงานใช้ระบบเชื่อมโยงข้อมูลในระบบแบบ Real Time |
| ค่าเป้าหมาย | ร้อยละ 80 |
| คำอธิบาย | * หน่วยงาน หมายถึง สำนัก/หน่วยงานเทียบเท่าในสำนักงานคณะกรรมการการศึกษาขั้นพื้นฐาน (ส่วนกลาง) และสำนักงานเขตพื้นที่การศึกษา * สถานศึกษา หมายถึง สถานศึกษาในสังกัดสำนักงานคณะกรรมการการศึกษาขั้นพื้นฐาน ตามกลุ่มเป้าหมายที่กำหนด   ระบบเชื่อมโยงข้อมูลในระบบแบบ Real Time หมายถึง ระบบบริหารจัดการที่เป็นดิจิทัล ที่ใช้สามารถเรียกดูข้อมูลได้แบบ Real time จัดเก็บข้อมูลที่เป็นปัจจุบัน สามารถมีการสรุปผลการดำเนินงานได้ |
| ข้อมูลที่ใช้ | a จำนวนหน่วยงานและสถานศึกษาที่มีใช้ระบบบริหารจัดการที่เป็นดิจิทัลสามารถมีการสรุปผลการดำเนินงานได้ ได้ครบถ้วน  b จำนวนหน่วยงานและสถานศึกษาทั้งหมดตามกลุ่มเป้าหมาย |
| วิธีการวิเคราะห์ข้อมูล | (a / b) \* 100 |
| แหล่งข้อมูล | สทร. |

**ตัวชี้วัด 23**

| **ประเด็น** | **รายละเอียด** |
| --- | --- |
| ตัวชี้วัด 23 | จำนวนครั้งของประชาชนที่เข้าถึงหลักสูตร สื่อ แหล่งเรียนรู้ที่จัดการศึกษาในรูปแบบการเรียนรู้ตลอดชีวิต (Lifelong learning) |
| ค่าเป้าหมาย | จำนวน 100,000 ครั้ง |
| คำอธิบาย | 1. ข้อมูลจำนวนประชาชนที่เข้าใช้งาน ระบบคลังสื่อเทคโนโลยีดิจิทัล สำนักงานคณะกรรมการการศึกษาขั้นพื้นฐาน (OBEC Content Center) ซึ่งเป็นแหล่งเรียนรู้ สำหรับให้บริการเผยแพร่เนื้อหาอิเล็กทรอนิกส์แก่นักเรียน ครูและบุคลากรทางการศึกษา ผู้ปกครองและประชาชน รองรับการเข้าถึงเนื้อหาอิเล็กทรอนิกส์ จำนวน 8 ประเภท ได้แก่ แอปพลิเคชัน หนังสืออิเล็กทรอนิกส์ วีดิทัศน์ รูปภาพ เสียง สื่อมัลติมีเดีย แทมเพลต และงานวิจัยทางการศึกษา สามารถใช้งานผ่านเครื่องคอมพิวเตอร์ หรือเครื่องคอมพิวเตอร์พกพา (แท็บเล็ต) ที่รองรับระบบปฏิบัติการ iOS เวอร์ชั่น 8.0 ขึ้นไปหรือ Android เวอร์ชั่น 4.3 ขึ้นไป หรือ Windows เวอร์ชั่น 8.1 ขึ้นไป  2. โครงการของหน่วยงานในสังกัดสำนักงานคณะกรรมการการศึกษาขั้นพื้นฐานหมายถึง โครงการที่ได้รับจัดสรรงบประมาณ ตามแผนปฏิบัติราชการประจำปีงบประมาณ พ.ศ. 2565 ของสำนักงานคณะกรรมการการศึกษาขั้นพื้นฐาน ที่มีการดำเนินการและนำเข้าข้อมูลโครงการในระบบติดตามและประเมินผลแห่งชาติ (eMENSCR) เพื่อดำเนินการขับเคลื่อนการใช้งานระบบคลังสื่อเทคโนโลยีดิจิทัล ระดับการศึกษาขั้นพื้นฐาน (OBEC Content Center)  3. การบรรลุผลสัมฤทธิ์ตามค่าเป้าหมายยุทธศาสตร์ หมายถึง การนำผลการดำเนินงานโครงการไปเปรียบเทียบกับค่าเป้าหมายของยุทธศาสตร์ชาติที่สอดคล้องกับโครงการนั้น ๆ |
| ข้อมูลที่ใช้ | ผลรวมของจำนวนประชาชนที่เข้าใช้งาน ระบบคลังสื่อเทคโนโลยีดิจิทัล สำนักงานคณะกรรมการการศึกษาขั้นพื้นฐาน (Obec Content Center) |
| วิธีการวิเคราะห์ข้อมูล | ผลรวมจำนวนผู้เข้าใช้งานระบบคลังสื่อฯ |
| แหล่งข้อมูล | สทร. |

**ตัวชี้วัด 24**

| **ประเด็น** | **รายละเอียด** |
| --- | --- |
| ตัวชี้วัด 24 | ร้อยละของโครงการของหน่วยงานในสังกัดสำนักงานคณะกรรมการการศึกษาขั้นพื้นฐานที่บรรลุผลสัมฤทธิ์ตามเป้าหมายยุทธศาสตร์ชาติ |
| ค่าเป้าหมาย | ร้อยละ 10 |
| คำอธิบาย | 1. โครงการของหน่วยงานในสังกัดสำนักงานคณะกรรมการการศึกษาขั้นพื้นฐานหมายถึง โครงการที่ได้รับจัดสรรงบประมาณ ตามแผนปฏิบัติราชการประจำปีงบประมาณ พ.ศ. 2566 ของสำนักงานคณะกรรมการการศึกษาขั้นพื้นฐาน แผนปฏิบัติการ ประจำปีงบประมาณ พ.ศ. 2566 ของสำนักงานเขตพื้นที่การศึกษา และโครงการใหม่ที่จัดทำขึ้นระหว่างปีงบประมาณโดยขอรับการสนับสนุนงบประมาณเพิ่มเติม จากสำนักงานคณะกรรมการการศึกษาขั้นพื้นฐาน รวมถึงโครงการ/การดำเนินงานที่ไม่ใช้งบประมาณ ที่มีการดำเนินการ และนำเข้าข้อมูลโครงการ/การดำเนินงานในระบบติดตามและประเมินผลแห่งชาติ (eMENSCR)  2. การบรรลุผลสัมฤทธิ์ตามเป้าหมายยุทธศาสตร์ หมายถึง การนำผลการดำเนินงานโครงการ/การดำเนินงานไปเปรียบเทียบกับเป้าหมายของยุทธศาสตร์ชาติที่สอดคล้องกับโครงการนั้น ๆ |
| ข้อมูลที่ใช้ | a จำนวนโครงการที่มีการดำเนินการและนำเข้าข้อมูลจากระบบติดตามและประเมินผลแห่งชาติ (eMENSCR) ที่บรรลุผลสัมฤทธิ์ตามเป้าหมายยุทธศาสตร์ชาติ  ที่สอดคล้องกับโครงการนั้น ๆ  b จำนวนโครงการที่ได้รับจัดสรรงบประมาณ ตามแผนปฏิบัติราชการประจำปีงบประมาณ พ.ศ. 2566 ของสำนักงานคณะกรรมการการศึกษาขั้นพื้นฐาน แผนปฏิบัติการ ประจำปีงบประมาณ พ.ศ. 2566 ของสำนักงานเขตพื้นที่การศึกษา และโครงการใหม่ที่จัดทำขึ้นระหว่างปีงบประมาณโดยขอรับการสนับสนุนงบประมาณเพิ่มเติม จากสำนักงานคณะกรรมการการศึกษาขั้นพื้นฐาน รวมถึงโครงการ/การดำเนินงานที่ไม่ใช้งบประมาณในระบบติดตามและประเมินผลแห่งชาติ (eMENSCR) |
| วิธีการวิเคราะห์ข้อมูล | (a / b) \* 100 |
| แหล่งข้อมูล | 1. สำนัก/หน่วยงานเทียบเท่าสำนัก และสำนักงานเขตพื้นที่การศึกษา  2. ระบบติดตามและประเมินผลแห่งชาติ (eMENSCR) |